

Material nga lënda e filozofisë për nxënësit e vitit të IV

***Prof.Garip Duraku.***

Filozofia bashkëkohore

-**Filozofia dhe shkenca në shoqërinë bashkëkohore**

Bartës I mendimit filozofik të botës bashkëkohore gjithësesi është,,idealizmi klasik gjerman”me përfaqësuesit:Kant,Fite,Sheling e Hegel.

Derisa Franca borgjeze e Napoleonit shkel te toka feudale gjermane,arti dhe filozofia gjermane depërton në rradhët e para të kultures botërore.Shkenca gjermane vjen e bëhet e para në Evropë.

Filozofia klasike gjermane me përfaqësuesit më tipik Kantin dhe Hegelin botës i solli një zhvillim të lartë të mendimit filozofik në një periudhë të shkurtër.Për këtë V.Viledelbandi do të thotë:prej*,,Kritikës së mendjes së pastër të Kantit 1781 e deri në vdekjen e Hegelit 1831 kaluan vetëm 50 vjet,e kjo kohë do të mund të krahasohet vetëm me periudhën e lulzimit të madh të filozofisë greke në krye me Demokritin,Platonin,Sokratin e Aristotelin”.*Filozofia moderne i parashikoi rrjedhat në përmasat botërore si synime më të larta dhe më përparimtare të kohës sonë në përgjithësi e që vlejnë në forma të modifikuara edhe sot e kësaj dite.

* **Emanuel Kanti (1724-1804)**

Është filozof gjerman, rrjedh nga një familje zejtarësh dhe I takonin sektit fetar Pietist.Zhvillimi veprimtarisë filozofike të Kantit ndahet në dy periudha:

**1.Periudha parakritike;**

**2.Periudha kritike.**

* **Në periudhën parakritike** Kanti filozofon për çështjen e histories së kosmosit.Vepra e tij më e rëndësishme në këtë periudhë,,historia e përgjithshme e natyrës dhe teoria e qiellit “.

Derisa Njutni mendonte se:”Trupat qiellorë e bashkë me ata edhe sistemi diellorë ekzistojnë amshueshëm,të krijuara nga krijuesi I amshueshëm-Zoti”.Emanuel Kanti –nga kjo fushë studimi largoi teologjinë duke shpjeguar me ligje natyrore të lindurit e sistemit diellorë.Knati në këtë drejtim thotë:”Ma jepni ***materien*** dhe unë do tju tregojë se si prej saj ka zënë fill bota”.

Gjithashtu Kanti në këtë periudhë ka shkruajtur veprën “Shqyrtime mbi ndjenjën e së bukurës dhe të madhërishmes”.

* **Periudha kritike** –kjo periudhë erdhi në shprehje në tri kritikat e tij të famshme:”Kritika e mendjes së pastër”,”Kritika e mendjes praktike” dhe “Kritika e fuqisë së të krijuarit”.Në këto vepra Kanti përpunoi filozofinë e tij të njohur si kriticizëm ose idealizëm transcendental.

 Kanti thotë se çdo njohje fillon prej përvojës,por jo secila njohje gjendet në përvojë.

**Njohja,**përveç fuqisë së ndijimit,disponon edhe me fuqinë e arsyes.

,,Fuqia e mendjes- është aftësi,e cila edhe pse e di se është e pamundshme të tejkalohet kufiri I botës së fenomenit(dukurisë)”.

“Mendja krijon idetë: Shpirtin si bazë të dukurive psikike,kosmosin si gjithmbarshmëri të dukurive të botës dhe Zotin si shkak I parë”.

**Etika-**filizofia e Kantit përveç se është kritike (në teorinë e njohjes)ajo është edhe filozofi praktike(etikë).Sipas Kantit:”Sendet në përvojën tonë janë vetëm dukuri që I krijon aftësia njohëse e njeriut “,vetëdija në përgjithsi,siç thotë Kanti”Njohja njerëzore pra është e kufizuar vetëm në njohjen e dukurive,prej këtu ontologjia si shkencë për ekzistencën si ekzistuese është e pamundshme”.

E.Kanti tëtë gjerësinë e problematikës filozofike e përfshinë në tri pyetje:

1.Çka mund të dijë ;

2.Çka mund të bëj; dhe 3.Në çka mund të shpresoj.

Këto tri pyetje nëse do ti bashkojmë në një do të del pyetja:Çka është njeriu,që dmth se risinë e pikpamjeve të tij të njohjes Kanti e quan **kthesë kopernikiane.**